|  |  |  |  |  |  |
| --- | --- | --- | --- | --- | --- |
| |  | | --- | |  | | *grb7***REPUBLIKA HRVATSKA** | | PRIMORSKO-GORANSKA ŽUPANIJA | | UPRAVNI ODJEL ZA PROSTORNO UREĐENJE, GRADITELJSTVO  I ZAŠTITU OKOLIŠA | |  | |
| KLASA: 351-03/17-01/58  URBROJ: 2170/1-03-08/7-17-3  Rijeka, 13. prosinca 2017. |

Primorsko-goranska županija, Upravni odjel za prostorno uređenje, graditeljstvo i zaštitu okoliša na temelju članka 16., 17., 18., 19. i 20. Uredbe o informiranju javnosti i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08) i Odluke Ministarstva zaštite okoliša i energetike KLASA: UP/I 351-03/17-02/58, URBROJ: 517-06-2-1-1-17-7 od 20. studenog 2017. godine objavljuje početak

**JAVNE RASPRAVE**

**o Studiji o utjecaju na okoliš državne ceste DC403 od čvora Škurinje**

**do luke Rijeka**

1. Javna rasprava o Studiji o utjecaju na okoliš državne ceste DC403 od čvora Škurinje do luke Rijeka (u daljnjem tekstu: Studija) započet će 21. prosinca 2017. i trajat će do 19. siječnja 2018. godine.
2. Javni uvid u Studiju može se izvršiti u Informativnom centru Grada Rijeke RI INFO, Korzo 18 b, 51000 Rijeka, radnim danom od 8,00 do 10,00 i od 14,00 do 16,00 sati.
3. Studija i sažetak Studije bit će s danom početka javne rasprave dostupni javnosti i zainteresiranoj javnosti i na internetskim stranicama Ministarstva zaštite okoliša i energetike: <http://puo.mzoip.hr/>
4. Javno izlaganje o Studiji održat će se u ponedjeljak, 15. siječnja 2018. godine, u Gradskoj vijećnici Grada Rijeke, Korzo 16, 51000 Rijeka, s početkom u 18,30 sati.

5. Za vrijeme trajanja javne rasprave prijedlozi, mišljenja i primjedbe javnosti mogu se

- upisati u knjigu primjedbi koja će biti izložena na mjestu javnog uvida,

- dostaviti u pisanom obliku na adresu: Upravni odjel za prostorno uređenje, graditeljstvo i zaštitu okoliša, Rijeka, Slogin kula 2, s naznakom Javna rasprava o Studiji o utjecaju na okoliš državne ceste DC403 od čvora Škurinje do luke Rijeka, te na e-mail adresu: [jelena.canik@pgz.hr](mailto:jelena.canik@pgz.hr) zaključno s danom završetka javne rasprave.

Prijedlozi, mišljenja i primjedbe moraju biti napisani čitko i razumljivo, uz ime i prezime, adresu i potpis podnositelja.

Svi prijedlozi, mišljenja i primjedbe koji ne budu dostavljeni u roku i čitko napisani neće se uzeti u razmatranje.